PROIECT

**REPUBLICA MOLDOVA RAIONUL ANENII NOI CONSILIUL SĂTESC FLORENI**

***Primăria Floreni, str. Chisinăului, nr. 14, satul Floreni, r-nul Anenii Noi, Republica Moldova tel/fax (+373)026561521, e-mail:*** ***primariafloreni@mail.ru***

**DECIZIE nr. \_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Cu privire la aprobarea Regulamentului de desfăşurare a activităţii de comerţ pe teritoriul satului Floreni**

În vederea stabilirii interdicţiilor şi cerinţelor privind desfăşurarea activităţii de comerţ în teritoriu, în temeiul art.6 alin.(1) lit.n) şi alin.(5) din Legea nr.231/2010 cu privire la comerţul interior şi art.14 alin.(2) lit.q) şi q1 din Legea nr.436/2006 privind administraţia publică locală, avizul comisiei consultative de specialitate Buget şi Finanţe, consiliul sătesc Floreni

**DECIDE:**

1. Se aprobă Regulamentul de desfăşurare a activităţii de comerţ pe teritoriul satului Floreni (în continuare Regulament), conform anexei.

2. Persoanele fizice şi juridice care desfăşoară activităţi de comerţ în teritoriu sunt obligate să respecte prevederile prezentului Regulament.

3. Se aduce la cunoştinţa persoanelor fizice şi juridice care desfăşoară activităţi de comerţ că prevederile Regulamentului nu anulează şi nu substituie prevederile Legii nr.231/2010 cu privire la comerţul interior şi altor acte normative în vigoare, ci stabileşte interdicţii şi cerinţe suplimentare la desfăşurarea activităţii de comerţ în teritoriul satului Floreni.

4. În cazul desfăşurării activităţii de comerţ cu încălcarea prevederilor legislaţiei şi/sau Regulamentui, persoana fizică şi persoana juridică este pasibilă răspunderii contravenţionale, conform Codului contravenţional, suspendării şi/sau încetării activităţii de comerţ.

5. Se recomandă persoanelor fizice şi juridice care desfăşoară activităţi de comerţ pe teritoriul satului Floreni examinarea şi studierea Ghidului privind desfăşurarea activităţii de comerţ, publicat pe pagina web [www.mec.gov.md](http://www.mec.gov.md).

6. Persoanele fizice şi juridice sunt în drept să înainteze propuneri de modificare şi completare a Regulamentului, cu expedierea acestora în adresa primăriei sau a consiliului sătesc.

7. Controlul executării prezentei decizii şi respectării prevederilor Regulamentului, în limitele stabilite de art.22 alin.(4) şi (5) din Legea cu privire la comerţul interior, se pune în sarcina primarului.

8. Primarul satului Floreni:

- va monitoriza modul de aplicare şi implementare a prevederilor Regulamentului ;

- va prezenta Consiliului anual un raport privind desfăşurarea activităţilor de comerţ în teritoriu ;

- va înainta Consiliului, la necesitate, propuneri de modificare şi completare a Regulamentului.

8. Prezenta Decizie intră în vigoare la data aducerii ei la cunoştinţă publică.

 Preşedintele şedinţei

 Secretarul consiliului Liuba DOMENTI

**Anexă la Decizia consiliului sătesc nr. \_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_**

**REGULAMENTUL**

**de desfăşurare a activităţii de comerţ în satul FLORENI**

**1. DISPOZIȚII GENERALE**

1.1. Prezentul Regulament privind organizarea și desfășurarea activității de comerț și de prestare a serviciilor pe teritoriul satului Floreni (în continuare „Regulament”) este elaborat în conformitate cu prevederile Legii cu privire la comerţul interior nr. 231/2010; Legii privind protecţia consumatorilor nr. 105/2003; Legii cu privire la administraţia publică locală nr. 436/2006; Legii cu privire la principiile de bază de reglementare a activităţii de întreprinzător nr. 235/2006; Legii privind implementarea ghişeului unic în desfăşurarea activităţii de întreprinzător nr. 161/2011; Legii cu privire la antreprenoriat şi întreprinderi nr. 845/1992; Legii cu privire la fabricarea și circulația alcoolului etilic și a producției alcoolice nr. 1100/2000; Legii cu privire la tutun și la articolele din tutun nr. 278/2007, Hotărârii Guvernului cu privire la desfăşurarea comerţului cu amănuntul nr. 931/2011; Hotărârii Guvernului cu privire la aprobarea regulilor de comercializare cu amănuntul a unor tipuri de mărfuri alimentare şi nealimentare nr. 65/2001; Hotărârii Guvernului cu privire la prestarea serviciilor de alimentaţie publică nr. 1209/2007; Hotărârii Guvernului despre aprobarea Regulamentului-tip de funcţionare a pieţelor nr. 955/2004.

1.2. Prezentul Regulament stabileşte modul de autorizare a desfăşurării activităţii de comerţ și de prestare (comercializare) a serviciilor de către agenții economici pe teritoriul satului Floreni, indiferent de tipul de proprietate şi forma de organizare juridică a acestora, fiind aplicabil activităţilor de comerţ cu produse alimentare, nealimentare şi prestări de servicii.

1.3. De asemenea Regulamentul stabileşte modul şi ordinea eliberării, modificării, retragerii, suspendării notificării.

1.4. Totodată, Regulamentul stabileşte principiile şi procedurile interne în cadrul Primăriei aplicabile procesului de primire şi analiză a documentelor necesare  eliberării, modificării, retragerii și suspendării notificării.

2. **ORGANIZAREA ACTIVITĂȚII DE COMERȚ**

2.1 Activitatea de comerţ poate fi exercitată de persoanele fizice şi juridice în conformitate cu cerinţele Legii cu privire la comerţul interior nr. 231/2010.

2.2 Comerciantul care desfăşoară activităţile stabilite în anexele nr. 3 şi nr. 4 ale Legii cu privire la comerţul interior nr. 231/2010 este obligat să angajeze persoane care corespund cerinţelor de pregătire profesională şi de sănătate, și anume:

1) Persoane implicate nemijlocit în activități de preparare, prelucrare, comercializare și/sau păstrare a produselor alimentare și/sau băuturilor pentru consum în cadrul unităților comerciale sunt obligate să aibă pregătire profesională în domeniul comerțului, alimentației publice și igienei.

2) Persoane implicate nemijlocit în activități de întreținere corporală, coafură și în alte activități de înfrumusețare sunt obligate să aibă pregătire profesională în activități de întreținere corporală și în domeniul igienei.

3) Se consideră că persoanele menționate la alin. 1) și 2) au pregătirea profesională necesară în cazul în care corespund cel puțin uneia din următoarele condiții:

a) au absolvit instituții de învățământ superior sau professional tehnic, după caz, în domeniul comerțului, alimentației publice, activităților de întreținere corporală, coafură și în alte activități de înfrumusețare sau în domeniul igienei.

b) au absolvit cursuri de instruire specializată, după caz, în domeniul alimentației publice, activităților de întreținere corporală, coafură și în alte activități de înfrumusețare sau în domeniul igienei, desfășurate de entitățile specificate la art. 13 alin. (5) ale Legii cu privire la comerţul interior nr. 231/2010.

(4) În cadrul unităților comerciale ce desfășoară activități stabilite în anexele nr. 3 și nr. 4 ale Legii cu privire la comerţul interior nr. 231/2010, vor fi angajate doar persoane care dispun de certificat medical privind starea sănătății, eliberat de instituțiile medico-sanitare publice sau private.

(5) Persoanele angajate în unitățile comerciale ce desfășoară activități stabilite în anexele nr. 3 și nr. 4 ale Legii cu privire la comerţul interior nr. 231/2010 vor fi supuse examenului medical privind starea sănătății de către instituțiile medico-sanitare publice sau private conform periodicității stabilite prin hotărâre de Guvern.

2.3 Pentru desfăşurarea activităţilor de comerţ, comercianţii trebuie:

a) să aibă o pregătire profesională în domeniu;

b) să fie înregistraţi conform legislaţiei în vigoare;

 c) să notifice APL Floreni conform Legii cu privire la comerțul interior;

 d) să obţină licenţa corespunzătoare în cazul practicării unei activităţi supuse licenţierii conform legislaţiei în vigoare.

* 1. Activităţile de jocuri de noroc pot fi desfășurate doar după obținerea licenței emise de organul de licențiere și a autorizației emise de autoritatea administrației publice locale în condițiile Legii nr. 291/2016 cu privire la organizarea și desfășurarea jocurilor de noroc.
	2. Persoanele juridice care vor desfășura jocuri de noroc nesupuse licențierii conform Legii nr. 291/ 2016 cu privire la organizarea și desfășurarea jocurilor de noroc, vor înștiința și vor coordona cu autoritățile publice locale orarul de lucru.
	3. În cazul activităților de comerț, altele decât cele stabilite în anexele nr. 3 și nr. 4 ale Legii cu privire la comerţul interior nr. 231/2010, comerciantul are dreptul să desfășoare activitatea de comerț concomitent cu depunerea notificării privind inițierea activității de comerț.
	4. În cazul activităților prevăzute în anexele nr. 3 și nr. 4 ale Legii cu privire la comerţul interior nr. 231/2010, precum și în cazul comerțului ambulant, comerciantul este obligat să depună notificarea privind inițierea activității de comerț cu cel puțin 15 zile lucrătoare până la inițierea activității.

2.8 Se stabilesc următoarele interdicții și cerințe privind desfășurarea activității de comerț:

1. Se interzice funcționarea unităților comerciale și/sau prestări servicii pe teritoriul satului Floreni în lipsa notificării privind inițierea activității de comerț și/sau prestări servicii comerciale.
2. Se interzice stabilirea programului de lucru în regim prelungit, după ora 23-00 al unităților comerciale și/sau prestare servicii amplasate în blocurile locative, cu excepția farmaciilor și unităților de comerț cu amănuntul produse alimentare.
3. Unitățile de alimentație publică care funcționează în regim de bar de noapte sau discotecă sunt obligate să asigure ordinea în spațiile proprii precum și în cele din vecinătatea localului, prin personal specializat angajat sau prin contractarea serviciilor de pază și protecție, în măsură să intervină cu operativitate pentru rezolvarea situațiilor de conflict.
4. Se interzice emiterea în timpul ceremoniilor din amplificatoarele (boxele) musicale care sunt instalate în afara încăperilor localului.
5. **NOTIFICAREA PRIVIND INIȚIEREA ACTIVITĂȚII DE COMERȚ**

3.1 Notificarea privind iniţierea activităţii de comerţ va corespunde modelului stabilit la anexa nr. 2 a Legii cu privire la comerţul interior nr. 231/2010 şi va conţine următoarele date:

 a) denumirea/numele, sediul/domiciliul, IDNO/IDNP şi datele de contact ale comerciantului;

b) denumirea şi codul activităţii de comerţ conform CAEM Rev. 2, cu menţiunea privind comercializarea producţiei alcoolice, berii şi/sau a articolelor din tutun;

 c) denumirea şi adresa unităţii comerciale sau a locului de vînzare;

d) tipul unităţii comerciale conform Nomenclatorului unităţilor comerciale aprobat de Guvern;

e) suprafaţa comercială (m2);

f) capacitatea unităţii comerciale (numărul de locuri/persoane) – în cazul unităţii de alimentaţie publică;

g) tipul şi suprafaţa comercială (lungimea, lăţimea, înălţimea) a unităţii mobile – în cazul desfăşurării activităţii de comerţ prin intermediul unităţii mobile;

h) declaraţia pe proprie răspundere a comerciantului privind respectarea legislaţiei;

i) date privind contractul de transport al deşeurilor, semnat în modul stabilit de autoritatea administraţiei publice locale.

3.2 La notificarea privind iniţierea activităţii de comerţ se anexează următoarele acte:

a) actul care confirmă împuternicirile reprezentantului – în cazul în care notificarea este depusă prin intermediul unui reprezentant;

b) extrasul din Registrul de Stat al persoanelor juridice sau din Registrul de Stat al întreprinzătorilor individualiori, după caz, copia buletinului de identitate;

c) copia autorizației sanitar-veterinară de funcționare – în cazul în care desfășoară activitățile stabilite în anexa nr. 3 la Legea cu privire la comerţul interior nr. 231/2010;

d) copia autorizației sanitare de funcționare – în cazul în care desfășoară activitățile stabilite în anexa nr. 4 la Legea cu privire la comerţul interior nr. 231/2010;

e) contractual de locațiune (comodat) asupra imobilului;

f) în cazul unităţilor de comerţ, amplasate nemijlocit pe terenuri proprietate publică, suplimentar actelor menționate, la notificare se anexează copia de pe actul care confirmă dreptul de proprietate sau folosinţă a terenului pe care este amplasată unitatea comercială (decizia privind atribuirea terenului pentru construcţia şi amenajarea pieţei, titlul de autentificare a dreptului deţinătorului de teren, contractul de arendă/comodat sau, după caz, un alt act);

 g) copia contractul de transport al deşeurilor, semnat în modul stabilit cu întreprinderea individual;

h) pentru discoteci, disco-baruri, cluburi de noapte, saune, precum și pentru unitățile de comerț în care se comercializează articole pirotehnice, se prezintă avizul Secției Situații Excepționale.

* 1. În termen de 15 zile de la data notificării, comerciantul este obligat să achite autorităţii administraţiei publice locale o plată de notificare în mărime de 100 de lei.
1. **Cerințe față de Notificarea privind inițierea activității de comerț**

4.1Datele incluse de comerciant în notificarea privind iniţierea activităţii de comerţ trebuie să corespundă interdicțiilor și cerinţelor stabilite Legea cu privire la comerţul interior şi de prezentul Regulament de desfăşurare a activităţilor de comerţ în satul Floreni, aprobat de consiliul local.

4.2 Notificarea privind iniţierea activităţii de comerţ se depune de comerciant în mod separat pentru fiecare unitate comercială şi/sau loc de vânzare.

4.3 Notificarea privind iniţierea activităţii de comerţ se depune de comerciant la autoritatea primăria Floreni fizic.

4.4 Notificările şi copiile actelor anexate, depuse de comerciant, se păstrează în arhiva primăriei Floreni.

1. **Recepționarea Notificării**

5.1În momentul recepţionării fizice a notificării privind iniţierea activităţii de comerţ, primăria Floreni este obligată:

a) să introducă datele din notificare în resursa informațională în domeniul comerțului;

b) să elibereze comerciantului o înştiinţare de recepţionare în formă scrisă, cu indicarea următoarelor date:

– data şi ora de recepţionare a notificării;

– numărul de ordine al notificării, acordat de autoritatea administraţiei publice locale;

– numele și prenumele, funcţia şi datele de contact ale persoanei responsabile din autoritatea administraţiei publice locale care a recepţionat notificarea.

5.2 Autoritatea administraţiei publice locale refuză recepţionarea notificării privind iniţierea activităţii de comerţ, în momentul depunerii acesteia (în cazul depunerii fizice a notificării) sau în termen de cel mult 3 zile de la depunerea notificării (în cazul depunerii on-line a notificării), doar în următoarele cazuri:

a) notificarea nu conţine datele stabilite la pct. 3.1 al prezentului Regulament;

b) la notificare nu sînt anexate actele stabilite, în punctele 3.2 și 3.3 ale prezentului Regulament;

c) notificarea nu este semnată de persoana care deţine împuternicirile necesare.

5.3 În cazul refuzului de recepţionare a notificării conform punctului 5.2 autoritatea administraţiei publice locale este obligată să elibereze comerciantului o înştiinţare privind refuzul de recepţionare a notificării, în formă scrisă, cu indicarea următoarelor date:

a) motivele refuzului de recepţionare a notificării;

b) numele și prenumele, funcţia şi datele de contact ale persoanei responsabile din autoritatea administraţiei publice locale care a refuzat recepţionarea notificării.

6. **Durata desfășurării activității de comerț**

6.1 Cu excepţia activităţilor prevăzute în anexele nr. 3 şi nr. 4 la Legea cu privire la comerţul interior, comercianţii desfăşoară activităţi de comerţ din momentul de depunere a notificării pentru unităţile comerciale şi până la suspendarea sau încetarea activităţii de comerţ, efectuată în temeiul:

a) cererii autorităţilor competente prin decizia instanței de judecată;

b) notificării de încetare a activităţii de comerţ.

6.2 Activităţile de comerţ prevăzute în anexele nr. 3 şi nr. 4 ale Legii cu privire la comerţul interior şi cele desfăşurate prin intermediul unităţilor mobile pot fi iniţiate după expirarea a 15 zile lucrătoare din momentul de depunere a notificării pentru unităţile comerciale şi durează pînă la încetarea activităţii de comerţ conform punctului 6.1.

6.3 Activităţile de comerţ în cadrul târgurilor, iarmaroacelor, manifestărilor culturale, turistice, sportive şi al altor evenimente similare pot fi desfăşurate doar pe durata acestor evenimente.

1. **Suspendarea și sistarea activității de comerț**
	1. Activitatea de comerț se suspendă (se limitează) de către organele abilitate cu funcții de control, prin aplicarea măsurilor restrictive prevăzute de legislație, pentru încălcările constatate în cadrul controlului de stat efectuat conform prevederilor Legii nr. 131 din 8 iunie 2012 privind controlul de stat asupra activității de întreprinzător.

7.2 Sistarea temporară a activității de comerț sau retragerea înștiințării de notificare se va face de către primăria Floreni prin depunerea cererii corespunzătoare în instanța de fond, conform prevederilor Codului de Procedură Civilă.

1. **Încetarea activității de comerț în temeiul notificării comerciantului**

8.1 Activitatea de comerţ încetează la cererea comerciantului, începînd cu data de depunere a notificării de încetare de către comerciant.

8.2 La Notificarea de încetare a activității se anexează următoarele acte, în copii:

a) actul care confirmă împuternicirile reprezentantului – în cazul în care notificarea este depusă prin intermediul unui reprezentant;

d) copia buletinului de identitate al comerciantului sau conducătorului întreprinderii.

8.3 De la data de depunere a notificării privind încetarea activităţii de comerţ, comerciantul:

a) nu are dreptul să desfăşoare activităţi de comerţ în cadrul unităţii comerciale în cauză;

b) nu va achita taxa stabilită la art. 177 alin. (2) pentru unitatea comercială în cauză conform Legii cu privire la comerţul interior.

1. **Modificarea datelor**
	1. În cazul necesității de schimbare a datelor indicate în notificarea privind iniţierea activităţii de comerţ, comerciantul depune la autoritatea administraţiei publice locale, în termen de cel puțin 30 de zile calendaristice pînă la data de modificare, notificarea de modificare a datelor.
	2. Comerciantul va anexa la notificarea de modificare a datelor, după caz, actele necesare conform 3.2 și 3.3 ale prezentului Regulament.
	3. Autoritatea administrației publice locale are dreptul să modifice datele privind unitatea comercială din resursa informațională în domeniul comerțului în cazul în care constată că datele indicate de comerciant în notificare sînt eronate.
2. **Taxe**
	1. Pentru fiecare unitate comercială în cadrul căreia se desfăşoară activitate de comerţ, comercianţii achită taxă pentru unităţile comerciale şi pentru prestări de servicii în conformitate cu legislaţia fiscală.
	2. Taxa pentru unităţile comerciale şi/sau pentru prestări de servicii se achită de comerciant în modul stabilit de legislaţia fiscală, pe durata desfăşurării activităţii de comerţ conform art. 173 al Legii cu privire la comerţul interior.

10.3 În termen de 15 zile de la data Notificării, comerciantul este obligat să achite APL Floreni o plată de Notificare în mărime de 100 lei.

1. **Regimul de lucru**

Se stabilește următorul regim de lucru al comercianților:

 timp de vară : în intervalul orelor: 7.00 - 22.00.

 timp de iarnă:\_în intervalul orelor: 8.00 - 21.00

1. **Protecția populației împotriva zgomotului și a vibrației la desfășurarea activităților de comerț**
	1. Comercianții sunt obligați să respecte normativele admise de emitere a zgomotului și a vibrației, aprobate de Guvern.
	2. Se interzice amplasarea unităţilor comerciale care utilizează deservirea muzicală (discobaruri, săli de festivităţi şi alte unităţi similare) în blocuri locative, instituţii de învăţământ, instituţii medicale sau în locaşuri de cult.
	3. Unităţile comerciale care utilizează deservirea muzicală (discobaruri, săli de festivităţi şi alte unităţi similare) sunt obligate să aplice măsurile necesare de izolaţie fonică în vederea respectării normativelor  admise de emitere a zgomotului şi a vibraţiei pentru a nu crea disconfort locatarilor din zona sau localitatea în care sunt amplasate.
	4. Măsurarea nivelului de zgomot şi al vibraţiei este efectuată, la cererea persoanei fizice sau juridice interesate, de către:

a) Centrul Naţional de Sănătate Publică şi centrele teritoriale de sănătate publică;

b) laboratoarele şi instituţiile acreditate în conformitate cu legislaţia;

c) executorul judecătoresc, conform art. 25 din Codul de executare.

* 1. Nu se permite lansarea articolelor pirotehnice în timpul ceremoniilor petrecute în local după ora 22-00 cu excepția cazurilor lansării focurilor de artificii cu ocazia unor evenimente de interes local, national sau international, conform Legii nr. 143/2014 privind regimul articolelor pirotehnice.

**13**.**Comerțul stradal**

* 1. Se interzice desfășurarea activității de comerț ambulant (comerț stradal) pe teritoriul s. Floreni.
	2. Prin derogare de la prevederile pct. 13.1 din prezentul Regulament se permite desfășurarea activității de comerț în perimetrul străzilor și zonele stabilite, în zilele de sărbătoare nelucrătoare și/sau în zilele de sâmbătă și duminică, conform dispoziției primarului s. Floreni:
* În perimetrul străzii Chișinău
* În perimetrul străzii Ștefan cel Mare și Sfânt
	1. Activitatea de comerţ ambulant în cadrul târgurilor, iarmaroacelor, manifestărilor culturale, turistice, sportive şi al altor evenimente similare se desfăşoară de comerciant în temeiul notificării de iniţiere a activităţii de comerţ și în condițiile stabilite de dispoziția primarului.
	2. Prin dispoziţia primarului se stabilesc cerințe privind desfăşurarea activităţilor de comerţ în cadrul târgurilor, iarmaroacelor, manifestărilor culturale turistice, sportive şi al altor evenimente similare, **inclusiv să permită desfășurarea acestora fără depunerea notificării de către producătorii autohtoni, în conformitate cu dreptul de proprietate asupra terenului agricol din teritoriul administrat.**
	3. În cazul încălcării regulilor de comerț, conform competenței stabilite de art. 423¹º al Codului Contravențional agenții constatatori din cadrul Primăriei Floreni, desemnați de primar, vor constata contravențiile administrative și vor încheia procese-verbale.
1. **Dispoziții finale**
	1. Situațiile reglementate de prezentul Regulament vor fi deduse din Legea nr. 231/2010 Cu privire la comerțul interior și alte acte normative în vigoare;
	2. Prezentul Regulament întră în vigoare din momemntul adoptării lui.

Secretar al consiliului sătesc Liuba DOMENTI